ব্ৰহ্মপুত্ৰত সংঘটিত নাও দুৰ্ঘটনাৰ প্ৰায় ২০ ঘণ্টা সময় উকলি গ'ল, আজি পুৱাৰে পৰা এন ডি আৰ এফ, এছ ডি আৰ এফ, নদী আৰক্ষী আৰু ভাৰতীয় সেনাই উদ্ধাৰ অভিযান অব্যহত ৰাখিছে যদিও এইপৰ্যন্ত সন্ধানহীন কোনো লোকক উদ্ধাৰ কৰিবলৈ সক্ষম হোৱা নাই।
বায়ু সেনাই হেলিকপ্টাৰেৰে আকাশমাৰ্গৰ পৰাও অভিযান চলাই আছে।
ইয়াৰ উপৰি দুৰ্ঘটনাগ্ৰস্ত নাওখৰ লগতে ইয়াত থকা কেইবাখনো মটৰ চাইকেলৰো কোনো সম্ভেদ লাভ কৰা নাই উদ্ধাৰকাৰী দলে, কেৱল শুৱালকুছিৰ শ্ৰীহাটীত নাওখনৰ কিছু ভগ্নাৱেশ আৰু উৎপল চমুৱা নামৰ এজন অধিবক্তাৰ নথি-পত্ৰভৰ্তি এটা বেগ উদ্ধাৰ কৰা হয় বুলি জানিব পৰা গৈছে।
আনহাতে প্ৰকৃততে কিমানজন লোক সন্ধানহীন হৈ আছে তাৰো সঠিক তথ্য দিব পৰা নাই প্ৰশাসনে। জিলা প্ৰশাসনে জনোৱা মতে ২ জন লোকৰ সন্ধানহীন হৈ আছে। এই পৰ্যন্ত ২০জনক জীৱন্তে উদ্ধাৰ কৰাৰ লগতে ৩ টা মৃটদেহ উদ্ধাৰ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
